|  |  |
| --- | --- |
| 30.11.2023.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, ОКТОБАР 2023.** |

**Индустријска производња у Републици Србији у октобру 2023. године већа је за 3,0% у односу на октобар 2022. године, а у односу на просек 2022. године већа је за 8,0%. Индустријска производња у периоду јануар – октобар 2023. године, у поређењу са истим периодом 2022. године, већа је за 2,4%.**Посматрано **по секторима**, у октобру 2023. године, у односу на исти месец 2022. године забележена су следећа кретања:* сектор Прерађивачка индустрија – **раст** од 3,3%,
* сектор Снабдевање електричном енергијом, гасом, паром и климатизација – **раст** од 1,8%, и
* сектор Рударство –  **раст** од 1,7%.

Подаци о индустријској производњи – **по наменским групама**, у октобру 2023. године, у односу на октобар претходне године, показују да je дошло до **раста** у производњи: * нетрајних производа за широку потрошњу, за 8,8%
* капиталних производа, за 4,9%, и
* интермедијарних производа, осим енергије, за 2,7%,

док је **пад** забележен у производњи:* трајних производа за широку потрошњу, за 0,2% и
* енергије, за 3,0%.

Обим индустријске производње у октобру 2023. године, у односу на октобар 2022. године, бележи:  **раст** код 17 (учешће у структури индустријске производње – 60%), **пад** код 12 области (учешће у структури индустријске производње – 40%).Највећи утицај на раст индустријске производње у октобру 2023. године, у односу на октобар 2022. године, имале су: Производња основних метала, Производња основних фармацеут. производа и препарата, Производња прехрамбених производа, Производња рачунара, електронских и оптичких производа и Експлоатација руда метала. **Десезонирани индекс индустријске производње за октобар 2023. године у односу на септембар 2023. године** показује да је за индустрију – укупно остварен раст индустријске производње од 0,3% и да је за Прерађивачку индустрију остварен раст 0,1%.**Десезонирани индекс индустријске производње за октобар 2023. године, у односу на просек 2022. године,** показује да је за индустрију – укупно остварен раст од 2,6%, а за Прерађивачку индустрију раст од 1,8%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у октобру 2023. године, у односу на просек 2022. године, код укупне индустријске производње већа је за 7,9%, а код Прерађивачке индустрије већа je за 8,2%. Подаци о индустријској производњи у 2023. години биће објављивани последњег радног дана у месецу и односиће се на претходни месец.  |